त्यस्तै, कक्षा ११ मा विज्ञान विषय लिई अध्ययन गर्न चाहनेले एसएलसी परीक्षामा विज्ञान, गणित र अङ्ग्रेजीमा प्रयोगात्मक तथा सैद्धान्तिकमा अलग ‘सी प्लस’ प्राप्त गरेको हुनुपर्दछ । ५० देखि ६० प्रतिशत ल्याउनेलाई ‘सी प्लस’ ग्रेड प्रदान गरिन्छ भने त्यसलाई सन्तोषजनक भनि व्याख्या गरिएको छ । सो ग्रेडलाई २.४ ग्रेड प्वाइन्ट प्रदान गरिएको छ । यसैगरी, परिषद्का उपाध्यक्ष शर्माले प्राविधिक विषय लिई कक्षा ११ मा भर्ना हुन चाहनेले एसएलसी परीक्षामा सबै विषयमा ‘सी प्लस’ ल्याएको हुनुपर्ने सिफारिस भएको जानकारी दिनुभयो ।
